wickkiey/tamil-wikipedia-markdown huggingface dataset:
# ஜெப்ரி டூபின்



**ஜெப்ரி ரொஸ் டூபின்** (*Jeffrey Ross Toobin*, பிறப்பு: மே 21, 1960) ஒரு அமெரிக்க வக்கீல், எழுத்தர், மற்றும் சி.என்.என், *தி நியூ யார்கரின்* சட்ட ஆலோசகர்.  

## குழந்தைப்பருவம் மற்றும் படிப்பு
டூபின் நியூயார்க் நகரத்தில் பிறந்தார், ஏ.பி.சி நியூஸ், சி.பி.எஸ் ஆகியவற்றின் செய்தித் தொகுப்பாளர்கள் மர்லீன் சேண்டேர்ஸ் மற்றும் ஜெரோம் டூபின் ஆகியோரின் மகனாவார். நியூயார்க் நகரத்திலுள்ள கொலம்பியா பள்ளியில் தனது இளம்வயது பள்ளியை முடித்தார். ஹார்வார்ட் கல்லூரியில் படித்தார்.  

## தனிப்பட்ட வாழ்க்கை
1986 ஆம் ஆண்டு, டூபின் ஏமி மக்கின்டோஷ் என்பவரை திருமணம் செய்து கொண்டார். தற்போது அவர்களுக்கு இரண்டு குழந்தைகள் உள்ளன.
# 7 உலக வர்த்தக மையம்



**7 உலக வர்த்தக மையம்** (*7 World Trade Center*) செப்டம்பர் மாதம் 11 ஆம் நாள் 2001ஆம் ஆண்டு தீவிரவாதிகளால் தரைமட்டமாக்கப்பட்ட உலக வர்த்தக மையம் அமைந்திருந்த இடத்தில் கட்டப்பட்டுள்ள கட்டடம். அதிகமான பாதுகாப்பு வசதிகளோடு இக்கட்டடம் கட்டப்பட்டுள்ளது. உறுதிபடுத்தப்பட்ட கான்க்ரீட் தூண்கள், தீயில் எரியாத இரும்புத்தூண்கள், அகலமான நடைப்பாதைகள் போன்ற வசதிகளோடு கட்டப்பட்டுள்ளது. சுற்றுச்சூழலுக்கு தீங்கு விளைவிக்காத வகையில் கட்டப்பட்டுள்ளது.  

## இதனையும் காண்க
- 1 உலக வர்த்தக மையம்
# மில்லெனியம் பூங்கா



**மில்லெனியம் பூங்கா** (*Millenium Park*) அமெரிக்காவில் சிகாகோ நகரில் அமைந்துள்ள ஒரு பொது பூங்காவாகும். பொதுமக்கள் கூடுமிடமான இப்பூங்கா சிகாகோவின் மிச்சிகன் ஏரியின் கரையோரத்தில் அமைந்துள்ளது. இப்பூங்கா அமைந்துள்ள இடம் முன்னதாக தொடருந்து நிறுத்துமிடமாக இருந்தது. மிச்சிகன் அவன்யு, ரான்டொல்ப் தெரு, கொலம்பஸ் டிரைவ் மற்றும் ஈஸ்ட் மன்ரோ டிரைவ் ஆகியவற்றால் சூழப்பட்டுள்ளது. 2009ம் ஆண்டு தரவுகளின் படி சிகாகோவில் அதிக சுற்றுலாப் பயணிகளைக் கவரும் இடங்களில் மில்லெனியம் பூங்கா கடற்படை தூண்சுவர்களுக்கு அடுத்த இடம் பெற்றிருந்தது.  

இப்பூங்காவின கட்டுவதற்கான திட்டங்கள் அக்டோபர் 1997ஆம் ஆண்டில் தொடங்கின. கட்டடப்பணிகள் 1998ஆம் ஆண்டு தொடங்கி, நான்கு ஆண்டுகள் தொய்விற்குப் பின் 2004ஆம் ஆண்டு முடிந்தன. இப்பூங்கா ஜூலை 16, 2004 ஆம் நாள் திறக்கப்பட்டது. மூன்று நாள் திறப்பு விழா சுமார் மூன்று இலட்சம் மக்களை ஈர்த்தது. இப்பூங்கா தனது பொதுச் சேவைக்காகவும் சுற்றுச்சூழலைப் பாதுகாக்கும் படியான வடிவமைப்பிற்காகவும் பல்வேறு பரிசுகளை பெற்றுள்ளது. இப்பூங்காவில் நுழைய கட்டணம் வசூலிக்க்ப்படுவதில்லை. ஜே பிரித்கேர் பெவிலியன், *க்லூது கேட்*,மற்றும் *கிறவுன் பௌண்டைன்*, லூரி கார்டன் மற்றும் பல பகுதிகள் மக்களைக் கவர்கின்றன. இப்பூஙகாவிலிருந்து பி.பீ நடைபாலம் மற்றும் நிகோலஸ் பாலவழியின் மூலம் கிரான்ட் பூங்காவின் மற்ற பகுதிகளை அணுகலாம்.  

1893இன் உலக கொலம்பிய கண்காட்சிக்குப் பிறகு இப்பூங்காவே சிகாகோ நகரத்தின் முக்கிய திட்டம் என்று கருதப்படுகிறது. இதனைக் கட்ட 15 கோடி டாலர்கள் செலவாகும் என்று முதலில் செய்யப்பட்ட மதிப்பீடை விட மிக அதிகமாக செலவானது. கடைசியாக 47.5 கோடி டாலர்கள் செலவானது. சிகாகோ நகரம் 27கோடி டாலர்களை மட்டுமே கொடுத்தது மீதி பணம் தனியார் அன்பளிப்புகளால் கிடைத்தது. கட்டடப்பணிகளின் தொய்வு மற்றும் பண விரையம் ஆகியவை சரியான திட்டமிடாதல், பல்வேறு திட்ட மாற்றங்கள் ஆகியவற்றால் தான் என்று பலர் கூறுகிறார்கள். அனைத்து தடைகளையும் மீறி பூங்காவைத் திறந்ததற்காக பலர் பாராட்டினர்.
# மகாபண்டித் ராகுல் சாங்கிருத்யாயன் விருது



**மகாபண்டித் ராகுல் சாங்கிருத்யாயன் விருது ** (Mahapandit Rahul Sankrityayan Award, தேவநாகரி: **महापंडित राहुल सांकृत्यायन पुरस्कार**) இந்தி மொழியில் பயண இலக்கியத்தில் சிறப்பாக பங்காற்றியவர்களுக்கு இந்திய அரசின் மனிதவளத்துறை அமைச்சின் கீழ் இயங்கும் கேந்திரிய இந்தி சன்ஸ்தான் (நடுவண் இந்தி அமைப்பு) வழங்கும் விருதாகும். *இந்தி செவி சம்மான்* என்றும் *ராகுல் சாங்கிர்த்யாயன் தேசிய விருது* என்றும் அழைக்கப்படும் இந்த விருது இந்தியில் பயண இலக்கியத்தை வளர்த்தெடுக்கும் முகமாக இருவருக்கு வழங்கப்படுகிறது.
# ஆயிலியம் (பஞ்சாங்கம்)

**ஆயிலியம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 9 ஆவது பிரிவு ஆகும். கடகராசியில் அமைந்துள்ள நட்சத்திரங்களில் இதுவும் ஒன்று. இந்தியப் பஞ்சாங்க முறையில் சந்திரன் புவியைச் சுற்றி வரும்போது ஆயிலிய நட்சத்திரக் கோணப் பிரிவுக்குள் இருக்கும் காலம் ஆயிலிய நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" ஆயிலியம் ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், ஒன்பதாவது நட்சத்திரமாகிய ஆயிலியம் 106° 40'க்கும் 120° 00'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் ஆயிலியத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி ஆயிலிய நட்சத்திரப் பிரிவின் பெயர் அப்பிரிவுக்குள் காணப்படும் ஆயிலிய நட்சத்திரக் கூட்டத்தின் (δ, ε, η, ρ, and σ Hydrae) பெயரைத் தழுவியது. ஆயிலியத்தின் சமசுக்கிருதப் பெயரான *ஆஷ்லெஷா* *(Ashlesha)* என்பது "ஒன்றுடன் ஒன்று பிணைதல்" என்னும் பொருள் கொண்டது. இதன் அடையாளக் குறியீடு ஒன்றுடனொன்று பிணைந்த பாம்புகளின் வடிவம் ஆகும். இது முதுகுத் தண்டின் அடிப்பகுதியில் காணும் குண்டலினி சக்தியைக் குறிப்பதாகக் கருதப்படுகிறது.  

## சோதிடத்தில் ஆயிலியம்
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. ஆயிலிய நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | புதன் |  |
| --- | --- | --- |
| **தேவதை** | நாகர் |  |
| **தன்மை** | கூர்மை |  |
| **சாதி** | வைசிய சாதி |  |
| **கோத்திரம்** | வசிட்டர் |  |
| **பால்** | பெண் |  |
| **குணம்** | இராட்ச குணம் |  |
| **இயற்கை மூலம்** | நீர் |  |
| **விலங்கு** | ஆண் பூனை |  |
| **பறவை** | சிச்சிலி |  |
| **மரம்** | புன்னை |  |
| **நாடி** | பிங்கலை | } |

## ஆயிலிய நட்சத்திரக்கோயில்
- அருள்மிகு கற்கடேஸ்வரர் திருக்கோயில்
# மகம் (பஞ்சாங்கம்)

**மகம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 10 ஆவது பிரிவு ஆகும். சிங்கராசியில் அமைந்துள்ள நட்சத்திரங்களில் இதுவும் ஒன்று. இந்தியப் பஞ்சாங்க முறையில் சந்திரன் புவியைச் சுற்றி வரும்போது மக நட்சத்திரக் கோணப் பிரிவுக்குள் இருக்கும் காலம் மக நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" மகம் ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பத்தாவது நட்சத்திரமாகிய மகம் 120° 00'க்கும் 133° 20'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் மகத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி மக நட்சத்திரப் பிரிவின் பெயர் அப்பிரிவுக்குள் காணப்படும் லியோ விண்மீன் கூட்டத்தில் உள்ள மக நட்சத்திரத்தின் (Regulus) பெயரைத் தழுவியது. மகத்தின் சமசுக்கிருதப் பெயரான *மகா* *(Magha)* என்பது "மகத்துவமான ஒன்று" என்னும் பொருள் கொண்டது. இதன் அடையாளக் குறியீடு சிம்மாசனம் அல்லது பல்லக்கு ஆகும்.  

## சோதிடத்தில் மகம்
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. மக நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | கேது |  |
| --- | --- | --- |
| **தேவதை** | பிதிர்கள் |  |
| **தன்மை** | உக்கிரம் |  |
| **சாதி** | சூத்திர சாதி |  |
| **கோத்திரம்** | வசிட்டர் |  |
| **பால்** | பெண் |  |
| **குணம்** | இராட்சத குணம் |  |
| **இயற்கை மூலம்** | நீர் |  |
| **விலங்கு** | ஆண் எலி |  |
| **பறவை** | ஆண் கழுகு |  |
| **மரம்** | ஆல் |  |
| **நாடி** | பிங்கலை | } |
# பூரம் (பஞ்சாங்கம்)

**பூரம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 11 ஆவது பிரிவு ஆகும். சிங்கராசியில் அமைந்துள்ள நட்சத்திரங்களில் இதுவும் ஒன்று. இந்தியப் பஞ்சாங்க முறையில் சந்திரன் புவியைச் சுற்றி வரும்போது பூர நட்சத்திரக் கோணப் பிரிவுக்குள் இருக்கும் காலம் பூர நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" பூரம் ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பதினோராவது நட்சத்திரமாகிய பூரம் 133° 20'க்கும் 146° 40'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் பூரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி மக நட்சத்திரப் பிரிவின் பெயர் அப்பிரிவுக்குள் காணப்படும் லியோ விண்மீன் கூட்டத்தின் பின் பகுதியில் காணப்படும் இரண்டு நட்சத்திரங்களைக் கொண்ட பூரத்தின் (δ, θ லியோனிசு) பெயரைத் தழுவியது. பூரத்தின் சமசுக்கிருதப் பெயரான *பூர்வ பால்குனி* *(Purva Phalguni)* என்பது "முந்திய சிவந்த நிறத்தது" என்னும் பொருள் கொண்டது. இதன் அடையாளக் குறியீடு "கட்டிலின் இரண்டு கால்கள்" ஆகும்.  

## சோதிடத்தில் பூரம்
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. பூர நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | வெள்ளி |  |
| --- | --- | --- |
| **தேவதை** | பாக்கியா |  |
| **தன்மை** | உக்கிரம் |  |
| **சாதி** | பஞ்சம சாதி |  |
| **கோத்திரம்** | வசிட்டர் |  |
| **பால்** | பெண் |  |
| **குணம்** | மனித குணம் |  |
| **இயற்கை மூலம்** | நீர் |  |
| **விலங்கு** | பெண் எலி |  |
| **பறவை** | பெண் கழுகு |  |
| **மரம்** | பலாசு |  |
| **நாடி** | சுழுமுனை | } |
# உத்தரம் (பஞ்சாங்கம்)

**உத்தரம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 12 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது உத்தர நட்சத்திரக் கோணப் பிரிவுக்குள் இருக்கும் காலம் உத்தர நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" உத்தரம் ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பன்னிரண்டாவது நட்சத்திரமாகிய உத்தரம் 146° 40'க்கும் 150° 00'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் உத்தரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரத்தின் முதற் பாதம் சிங்கராசியிலும் அடுத்த மூன்று பாதங்களும் கன்னிராசியிலும் அமைந்துள்ளன.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி உத்தர நட்சத்திரப் பிரிவின் பெயர் அப்பிரிவுக்குள் காணப்படும் லியோ விண்மீன் கூட்டத்தின் வால் பகுதியில் காணப்படும் இரண்டு நட்சத்திரங்களைக் கொண்ட உத்தரத்தின் (டெனெபோலா (Denebola)) பெயரைத் தழுவியது. உத்தரத்தின் சமசுக்கிருதப் பெயரான *உத்தர பால்குனி* *(Purva Phalguni)* என்பது "பிந்திய சிவந்த நிறத்தது" என்னும் பொருள் கொண்டது. இதன் அடையாளக் குறியீடு "கட்டிலின் நான்கு கால்கள்" ஆகும்.  

## சோதிடத்தில் உத்தரம்
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. உத்தர நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | சூரியன் |  |
| --- | --- | --- |
| **தேவதை** | ஆர்யமன் |  |
| **தன்மை** | நிலையானது |  |
| **சாதி** | சங்கர சாதி |  |
| **கோத்திரம்** | வசிட்டர் |  |
| **பால்** | பெண் |  |
| **குணம்** | மனித குணம் |  |
| **இயற்கை மூலம்** | தேயு |  |
| **விலங்கு** | ஆண் மாடு |  |
| **பறவை** | சில்வண்டு |  |
| **மரம்** | அலரி |  |
| **நாடி** | இடை | } |
# அத்தம் (பஞ்சாங்கம்)

**அத்தம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 13 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது அத்த நட்சத்திரக் கோணப் பிரிவுக்குள் இருக்கும் காலம் அத்த நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" அத்தம் ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பதின்மூன்றாவது நட்சத்திரமாகிய அத்தம் 160° 00'க்கும் 173° 20'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் அத்தத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுவதும் கன்னிராசியில் அமைந்துள்ளது.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி அத்த நட்சத்திரப் பிரிவின் பெயர் அப்பிரிவுக்குள் காணப்படும் கோர்வசு விண்மீன் கூட்டத்தில் காணப்படும் ஐந்து நட்சத்திரங்களைக் கொண்ட அத்தத்தின் (α, β, γ, δ, ε கோர்வசு) பெயரைத் தழுவியது. அத்தத்தின் சமசுக்கிருதப் பெயரான *ஹஸ்த* *(Hasta)* என்பது "கை" என்னும் பொருள் கொண்டது. இதன் அடையாளக் குறியீடு "கை" ஆகும்.  

## சோதிடத்தில் அத்தம்
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. அத்த நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | சந்திரன் |  |
| --- | --- | --- |
| **தேவதை** | சவித்தா |  |
| **தன்மை** | இலகு |  |
| **சாதி** | பிராமண சாதி |  |
| **கோத்திரம்** | அங்கிரா |  |
| **பால்** | ஆண் |  |
| **குணம்** | தேவ குணம் |  |
| **இயற்கை மூலம்** | நெருப்பு |  |
| **விலங்கு** | பெண் எருமை |  |
| **பறவை** | பருந்து |  |
| **மரம்** | ஆத்தி |  |
| **நாடி** | இடை | } |
# சுவாதி (பஞ்சாங்கம்)

**சுவாதி** (சோதி) என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 15 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது சுவாதி நட்சத்திரக் கோணப் பிரிவுக்குள் இருக்கும் காலம் சுவாதி நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" சுவாதி ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பதினைந்தாவது நட்சத்திரமாகிய சுவாதி 186° 40'க்கும் 200° 00'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் சுவாதியின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுமையாக துலை இராசியில் அமைந்துள்ளது.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி சுவாதி நட்சத்திரப் பிரிவின் பெயர் அப்பிரிவுக்குள் காணப்படும் பூட்டெசு விண்மீன் கூட்டத்தில் காணப்படும் சித்திரை நட்சத்திரத்தின் (ஆர்க்ட்டூரசு (Arcturus) பெயரைத் தழுவியது. சித்திரையின் சமசுக்கிருதப் பெயரான *ஸ்வாதி* *(Swati)* என்பது "வாள்" அல்லது "தங்கியிராமை" என்னும் பொருள் கொண்டது. இதன் அடையாளக் குறியீடு "காற்றில் அசையும் ஒற்றைப் புல்" ஆகும்.  

## சோதிடத்தில் சுவாதி
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. சுவாதி நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | இராகு |  |
| --- | --- | --- |
| **தேவதை** | வாயு (காற்றுக் கடவுள்) |  |
| **தன்மை** | அசைவது |  |
| **சாதி** | வைசிய சாதி |  |
| **கோத்திரம்** | அங்கிரா |  |
| **பால்** | பெண் |  |
| **குணம்** | தேவ குணம் |  |
| **இயற்கை மூலம்** | நெருப்பு |  |
| **விலங்கு** | ஆண் எருமை |  |
| **பறவை** | தேனீ |  |
| **மரம்** | மருது |  |
| **நாடி** | பிங்கலை | } |
# விசாகம் (பஞ்சாங்கம்)

**விசாகம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 16 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது விசாக நட்சத்திரக் கோணப் பிரிவுக்குள் இருக்கும் காலம் விசாக நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" விசாகம் ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பதினாறாவது நட்சத்திரமாகிய விசாகம் 200° 00'க்கும் 213° 20'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் விசாகத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரத்தின் முதல் மூன்று பாதங்கள் துலை இராசியிலும் நான்காம் பாதம் விருச்சிக இராசியிலும் அமைந்துள்ளது.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி விசாக நட்சத்திரப் பிரிவின் பெயர் அப்பிரிவுக்குள் காணப்படும் துலை விண்மீன் கூட்டத்தில் காணப்படும் நான்கு நட்சத்திரங்களைக் கொண்ட விசாக நட்சத்திரத்தின் (α, β, γ, ι லிப்ராய்) பெயரைத் தழுவியது. விசாகத்தின் சமசுக்கிருதப் பெயரான *விஷாக்க* *(Vishakha)* என்பது "கிளைத்த வடிவம்" என்னும் பொருள் கொண்டது. இதன் அடையாளக் குறியீடு "குயவர் சில்லு" ஆகும்.  

## சோதிடத்தில் விசாகம்
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. விசாக நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | வியாழன் |  |
| --- | --- | --- |
| **தேவதை** | சத்திராங்கினி |  |
| **தன்மை** | கலப்பு |  |
| **சாதி** | சூத்திர சாதி |  |
| **கோத்திரம்** | அங்கிரா |  |
| **பால்** | பெண் |  |
| **குணம்** | இராட்சத குணம் |  |
| **இயற்கை மூலம்** | நெருப்பு |  |
| **விலங்கு** | ஆண் புலி |  |
| **பறவை** | செவ்வாற்தி |  |
| **மரம்** | விளா |  |
| **நாடி** | பிங்கலை | } |
# அனுஷம் (பஞ்சாங்கம்)

**அனுஷம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 17 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது அனுஷ நட்சத்திரக் கோணப் பிரிவுக்குள் இருக்கும் காலம் அனுஷ நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" அனுசம் ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பதினேழாவது நட்சத்திரமாகிய அனுஷம் 213° 20'க்கும் 226° 40'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் அனுஷத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுமையாக விருச்சிக இராசியில் அமைந்துள்ளது.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி அனுச நட்சத்திரப் பிரிவின் பெயர் அப்பிரிவுக்குள் காணப்படும் விருச்சிக விண்மீன் கூட்டத்தில் காணப்படும் நான்கு நட்சத்திரங்களைக் கொண்ட அனுச நட்சத்திரத்தின் (β, δ, π இசுக்கோர்ப்பீ) பெயரைத் தழுவியது. அனுசத்தின் சமசுக்கிருதப் பெயரான *அனுராத* *(Anuraadha)* என்பது "தெய்வீக ஒளியின் சீடர்" என்னும் பொருள் கொண்டது. இதன் அடையாளக் குறியீடு "தாமரை" ஆகும்.  

## சோதிடத்தில் அனுஷம்
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. அனுச நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | சனி |  |
| --- | --- | --- |
| **தேவதை** | மித்திரன் |  |
| **தன்மை** | மென்மை |  |
| **சாதி** | பஞ்சம சாதி |  |
| **கோத்திரம்** | புலத்தியர் |  |
| **பால்** | ஆண் |  |
| **குணம்** | தேவ குணம் |  |
| **இயற்கை மூலம்** | நெருப்பு |  |
| **விலங்கு** | பெண் மான் |  |
| **பறவை** | வானம்பாடி |  |
| **மரம்** | மகிழ மரம் |  |
| **நாடி** | சுழுமுனை | } |
# கேட்டை (பஞ்சாங்கம்)

**கேட்டை** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திர கோணப் பிரிவுகளுள் 18 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது கேட்டை நட்சத்திரக் கோணப் பிரிவுக்குள் இருக்கும் காலம் கேட்டை நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" கேட்டை ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பதினெட்டாவது நட்சத்திரமாகிய கேட்டை 226° 40'க்கும் 240° 00'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் கேட்டை நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுமையாக விருச்சிக இராசியில் அமைந்துள்ளது.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி கேட்டை நட்சத்திரப் பிரிவின் பெயர் அப்பிரிவுக்குள் காணப்படும் விருச்சிக விண்மீன் கூட்டத்தில் காணப்படும் மூன்று நட்சத்திரங்களைக் கொண்ட கேட்டை நட்சத்திரத்தின் (α, σ, τ இசுக்கோர்ப்பியோனிசு) பெயரைத் தழுவியது. கேட்டையின் சமசுக்கிருதப் பெயரான *ஜியேஷ்ட்டா* *(Jyeshta)* என்பது "மூத்தது" என்னும் பொருள் கொண்டது. இதன் அடையாளக் குறியீடு "காதணி"யும் "குடை"யும் ஆகும்.  

## சோதிடத்தில் கேட்டை
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. கேட்டை நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | புதன் |  |
| --- | --- | --- |
| **தேவதை** | இந்திரன் |  |
| **தன்மை** | கூர்மை |  |
| **சாதி** | சங்கர சாதி |  |
| **கோத்திரம்** | புலத்தியர் |  |
| **பால்** | பெண் |  |
| **குணம்** | இராட்சத குணம் |  |
| **இயற்கை மூலம்** | வாயு |  |
| **விலங்கு** | ஆண் மான் |  |
| **பறவை** | சக்கரவாகம் |  |
| **மரம்** | பராய் |  |
| **நாடி** | இடை | } |
# மூலம் (பஞ்சாங்கம்)

**மூலம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 19 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது மூல நட்சத்திரக் கோணப் பிரிவுக்குள் இருக்கும் காலம் மூல நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" மூலம் ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பத்தொன்பதாவது நட்சத்திரமாகிய மூலம் 240° 00'க்கும் 253° 20'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் மூல நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுமையாக தனுசு இராசியில் அமைந்துள்ளது.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி மூல நட்சத்திரப் பிரிவின் பெயர் அப்பிரிவுக்குள் காணப்படும் விருச்சிக விண்மீன் கூட்டத்தில் காணப்படும் ஒன்பது நட்சத்திரங்களைக் கொண்ட மூலத்தின் ε, ζ, η, θ, ι, κ, λ, μ மற்றும் ν இசுக்கோர்ப்பியோனிசு) பெயரைத் தழுவியது. மூலத்தின் சமசுக்கிருதப் பெயரான *மூல* *(Mula)* என்பது "மூலம்" அல்லது "வேர்" என்னும் பொருள் கொண்டது. இதன் அடையாளக் குறியீடு "வேர்களின் கட்டு" ஆகும்.  

## சோதிடத்தில் மூலம்
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. மூல நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | கேது |  |
| --- | --- | --- |
| **தேவதை** | நிரிதி (அழித்தலுக்கான தேவதை) |  |
| **தன்மை** | கூர்மை |  |
| **சாதி** | பிராமண சாதி |  |
| **கோத்திரம்** | புலத்தியர் |  |
| **பால்** | அலி |  |
| **குணம்** | இராட்சத குணம் |  |
| **இயற்கை மூலம்** | வாயு |  |
| **விலங்கு** | ஆண் நாய் |  |
| **பறவை** | செம்போத்து |  |
| **மரம்** | மரா |  |
| **நாடி** | இடை | } |
# பண்ணாகம் விசவத்தனை முருகன் கோயில்

**விசவத்தனை முருகன் கோயில்** இலங்கை பண்ணாகத்தில் அமைந்துள்ளது. பண்ணாக மக்களின் குல தெய்வமாக விளங்குபவர் விசவத்தனை முருகன். கிழக்கே நோக்கிய கோயில் வாசலுடன் பிள்ளையார், வைரவர், முத்துக்குமார், ஆறுமுகசாமி, நவக்கிரகங்கள், சண்டேசுவரர் என்பவற்றை பரிவாரத்தெய்வங்களாக கொண்டு இக் கோயில் விளங்குகின்றது. தினமும் மூன்று வேளை பூசைகள் நடைபெறுகின்றன.  

## தோற்றமும் வளர்ச்சியும்
200 ஆண்டுகளிற்கு முன் வாழ்ந்த கதிர்காமர் என்பவர் தனது சொந்தக் காணியில் ஒரு கொட்டில் கட்டி அதில் வைரவசூலம் வைத்து பூசை செய்து வழிபட்டு வந்தார். பின்னர் அக் கொட்டில் மடாலயமாக பெருப்பிக்கப்பட்டு ஊர் மக்கள் சேர்ந்து வழிபட்டு வந்தனர். ஒவ்வொரு ஆண்டும் வைகாசி மாத முதல் செவ்வாயில் வைரவரிற்கு விளக்கு வைத்து அடுத்த செவ்வாய் ஊர்மக்கள் சேர்ந்து பொங்கல் பொங்கி படைத்து வழிபாடு செய்தார்கள். இந்தக் காலத்தில் பிராமணக் குருமார் பூசைக்கு நியமிக்கப்பட்டனர்.  

கதிர்காமரின் பேரனாகிய சின்னட்டியர் காலத்தில் வைரவ மடாலயத்திற்கு அருகில் முருகப் பெருமானிற்கும் என ஒரு மடாலயம் அமைக்கப்பட்டது. தொடர்ந்து சின்னட்டியர் மகன் செல்லப்பா காலத்தில் முருகனுக்கு ஆகம முறைப்படி ஆலயம் அமைக்கப்பட்டது. ஆனால் வைரவரின் இருப்பிடம் மாற்றம் செய்யப்படவில்லை. 1910ஆம் ஆண்டு கர்ப்பக்கிரகம், திருமஞ்சனக்கிணறு, மகாமண்டபம் என்பன அமைக்கப்பட்டன.  

1912ஆம் ஆண்டு முதலாவது கும்பாபஷேகம் நடத்தப்பட்டது. இக் காலத்தில் பத்து நாட்கள் பங்குனி மாதத்தில் அலங்காரத் திருவிழாக்கள் நடைபெற்று வந்தன. 1928ஆம் ஆண்டளவில் முருகைக் கற்களால் ஆன கற்பக்கிரகம் வைரக் கற்களால் மாற்றி அமைக்கப்பட்டது. இத்துடன் கொடிமரம், பலிபீடம், அர்த்தமண்டபம், தரிசனமண்டபம் போன்றனவும் கட்டப்பட்டு இதேகாலத்தில் இரண்டாவது கும்பாபிஷேகமும் நடைபெற்றது. இதன் பின் ஆலயத்தில் கொடியேற்றத்துடன் திருவிழாக்கள் இடம்பெற்றன.  

1948இல் சுவாமி பாலஸ்தாபனம் செய்யப்பட்டு 1954 இல் கும்பாபிஷேகம் நடாத்தப்பட்டது. 1958இல் **கோயில் பரிபாலன சபை உருவாக்கப்பட்டது**. இது தற்போதும் ஆலய செயற்பாடுகளை பரிபாலனம் செய்து பராமரித்து வருகின்றது. 1966இல் புதிய சித்திரத் தேர் உருவாக்கப்ட்டது. தேர்முட்டி, தேர் தரிப்பிடம் என்பனவும் இக் காலத்தில் அமைக்கப்பட்டன.  

1982ஆம் ஆண்டு நான்காவது கும்பாபிஷேகம் நடைபெற்றது; 1998இல் ஐந்தாவது கும்பாபிஷேகம் நடைபெற்றது. 2010இல் கோயிலின் பிரதான வாயிலில் முன்னர் ஆரம்பிக்கப்பட்ட இராஜகோபுரம் அமைக்கும் பணிகள் மீளவும் ஆரம்பிக்கப்பட்டு தொடர்ந்து அதன் வேலைகள் நடைபெற்றுக் கொண்டிருக்கின்றன.  

2016 இல் இருந்து ஆலய முழுவதும் புணரமைப்பு வேலைகள் நடைபெற்று 2019 இல் மகா கும்பாவிஷேகம் நடைபெற்றது.  

## விழாக்கள்
பங்குனி மாதத்தில் வரும் பௌர்ணமியை தீர்த்த திருவிழாவாக கொண்டு வளர்பிறை முதல் பத்து நாட்கள் கொடியேற்றத்துடன் மகோஸ்சபம் ஆரம்பமாகும். சித்திரை மாத பூரணை,வைகாசி மாத வைரவ பொங்கல், வைகாசி விசாகம்,ஆடிச் செவ்வாய்,புரட்டாதிச் சனி,ஐப்பசி கந்தசஷ்டி,கார்த்திகை விளக்கீடு, மாதாந்த கார்த்திகை, மார்கழி திருவெம்பாவை,தைப் பூசம்,மாசி சிவராத்திரி போன்ற விசேட தினங்களும் சிறப்பு வழிபாடுகள் நடைபெறுகின்றன.  

இவ் ஆலயத்தில் நடைபெறும் விழாக்களின் போது அன்னதானம் வழங்குவதற்கென ஸ்ரீ முருகன் அன்னதான சபை என்ற அமைப்பு செயற்பட்டு வருகின்றது. இதற்கென ஆலயத்தின் முற்பகுதியில் பெரிய மண்டபமும் அமைக்கப்பட்டுள்ளது. இதனை நிர்வகிப்பதற்கென தனியான நிர்வாக கட்டமைப்பும் செயற்பட்டு வருகின்றது.  

பண்ணாக மான்மியம் - பண்டிதர் அ. ஆறுமுகம்.  

https://goo.gl/maps/qqj1WkTNYwqFjPdz8
# பூராடம் (பஞ்சாங்கம்)

**பூராடம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 20 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது பூராட நட்சத்திரக் கோணப் பிரிவுக்குள் இருக்கும் காலம் பூராட நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" பூராடம் ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபதாவது நட்சத்திரமாகிய பூராடம் 253° 20'க்கும் 266° 40'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் பூராட நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுமையாக தனுசு இராசியில் அமைந்துள்ளது.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி பூராட நட்சத்திரப் பிரிவின் பெயர் அப்பிரிவுக்குள் காணப்படும் தனு விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட பூராடத்தின் (δ மற்றும் ε சாகிட்டேரீ) பெயரைத் தழுவியது. பூராடத்தின் சமசுக்கிருதப் பெயரான *பூர்வ ஆஷாட* *(Purva Ashadha)* என்பது "தொடக்க வெற்றி" அல்லது "வெல்ல முடியாதது" என்னும் பொருள் கொண்டது. இதன் அடையாளக் குறியீடு "விசிறி" அல்லது "முறம்" ஆகும்.  

## சோதிடத்தில் பூராடம்
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. பூராட நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | வெள்ளி |  |
| --- | --- | --- |
| **தேவதை** | அபசு/ வருணன் |  |
| **தன்மை** | உக்கிரம் |  |
| **சாதி** | சத்திரிய சாதி |  |
| **கோத்திரம்** | புலத்தியர் |  |
| **பால்** | பெண் |  |
| **குணம்** | மனித குணம் |  |
| **இயற்கை மூலம்** | வாயு |  |
| **விலங்கு** | ஆண் குரங்கு |  |
| **பறவை** | பகண்டை |  |
| **மரம்** | வஞ்சி |  |
| **நாடி** | சுழுமுனை | } |
# உத்தராடம் (பஞ்சாங்கம்)

**உத்தராடம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 21 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது உத்தராட நட்சத்திரக் கோணப் பிரிவுக்குள் இருக்கும் காலம் உத்தராட நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" உத்தராடம் ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்தோராவது நட்சத்திரமாகிய உத்தராடம் 266° 40'க்கும் 280° 00'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் உத்தராட நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரத்தின் முதலாம் பாதம் தனு இராசியிலும் மற்ற மூன்று பாதங்களும் மகர ராசியிலும் அமைந்துள்ளன.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி உத்தராட நட்சத்திரப் பிரிவின் பெயர் அப்பிரிவுக்குள் காணப்படும் தனு விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட உத்தராடத்தின் (ζ மற்றும் σ சாகிட்டேரீ) பெயரைத் தழுவியது. உத்தராடத்தின் சமசுக்கிருதப் பெயரான *உத்தர ஆஷாட* *(Uttara Ashadha)* என்பது "பிந்திய வெற்றி" என்னும் பொருள் கொண்டது. இதன் அடையாளக் குறியீடு "யானைத் தந்த"மும் "கட்டில் பலகை"களும் ஆகும்.  

## சோதிடத்தில் உத்தராடம்
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. உத்தராட நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | சூரியன் |  |  |  |
| --- | --- | --- | --- | --- |
| **தேவதை** | பத்து விசுவதேவர்கள் |  |  |  |
| **தன்மை** | நிலைத்த |  |  |  |
| **சாதி** | வைசிய சாதி |  |  |  |
| **கோத்திரம்** | புலகர் |  |  |  |
| **பால்** | பெண் |  |  |  |
| **குணம்** | மனித குணம் |  |  |  |
| **இயற்கை மூலம்** | வாயு |  |  |  |
| **விலங்கு** | ஆண் கீரி |  |  |  |
| **பறவை** | கரிக்குருவி |  |  |  |
| **மரம்** | பலா மரம் | **நாடி** | பிங்கலை | } |
# விக்கிப்பீடியா:முதற்பக்கக் கட்டுரைகள்/மே 1, 2011


**மிதவைவாழிகள்** அல்லது **அலைவாழிகள்** என்பவை நீர்நிலைகளிலோ நீர்பரப்புகளிலோ மிதந்து வாழும் உயிரினங்கள் ஆகும். இந்நீர்பரப்புகள் கடல்நீர், நன்னீர்ப் பரப்புகள் இரண்டுக்கும் பொதுவானதாகும். மிதவைவாழிகள் என வரையறுக்கப்படுவது அது வாழும் சூழ்நிலையை ஒத்து வரையறுக்கப்படுகின்றது. இவ்வரையரைக்கும் அதன் குணத்திற்கும் சம்பந்தமில்லை. இவை பெரும்பாலும் நீர்வாழ் பேருயிர்களுக்கு உணவாக பயன்படுகின்றன. இவற்றில் சிறிய பாக்டீரியாக்கள் முதல் பெரியதான சொறிமுட்டை வரை அடங்கியுள்ளன. மிதவைவாழிகள் பற்றற்று நீர்போன போக்கில் நகர்ந்துகொண்டே வாழக்கூடியது. இவைகளில் சில தனக்கு கொடுக்கப்பட்ட நகருறுப்புக்களை வைத்து நீரோட்டத்திற்கு செங்குத்தாக நகர்வதும் உண்டு. இவ்வாறு நீந்தும் உயிரானது சில நேரங்களில் பல தொலைவுகள் ஆழமாக நகரக்கூடியதாகவும் உள்ளது. இவைகளை மூன்றாக வகைப்படுத்துகின்றனர். மிதவைவாழியாக வாழும் காலத்தை வைத்தும், அதில் உள்ள உயிர்களின் தன்மைகளை வைத்தும் மற்றும் அதன் அளவுகளை வைத்தும் வரையறுக்கப்பட்டுள்ளன. இவை பெரும்பாலான மீன்களிற்கு உணவு ஆதலால் இவைகளைப் பயன்படுத்துவதால் மீன்வளர்ப்பில் அதிக லாபம் காண முடியும். *மேலும்..*  
---

**மாஞ்சேரி நாராயணன் நம்பியார்** (1919-2008) கிட்டத்தட்ட 60 ஆண்டுகளுக்கும் மேல் தமிழ்த் திரையுலகின் தலைசிறந்த நடிகர்களுள் ஒருவராகத் திகழ்ந்தார். கேரள மாநிலம் பிரித்தானிய இந்தியாவின் மலபார் மாவட்டத்தில் பெருவமூர் என்ற ஊரில் கேளு நம்பியார் என்பவருக்கு கடைசிக் குழந்தையாக பிறந்தார். நம்பியாரின் எட்டாவது வயதில் தந்தை இறக்கவே தமையனார் வசித்து வந்த உதகமண்டலத்துக்குக் குடி பெயர்ந்து 13 வயதிலேயே சென்னை நவாப் ராசமாணிக்கம் நாடகக் குழுவில் சேர்ந்து சேலம், மைசூர் எனச் சுற்றினார். ஆனாலும் நாடகங்களில் நடிக்க சந்தர்ப்பம் வரவில்லை. நாடகக் கம்பனியின் சமையலறையில் உதவியாளராகவே இருந்தார். நவாப் கம்பனியின் *ராம்தாஸ்* என்ற நாடகத்தை 1935 இல் பக்த ராம்தாஸ் என்ற பெயரில் திரைப்படமாக எடுத்தார்கள். இதன் படப்பிடிப்புக்காக பம்பாய் சென்றார்கள். நம்பியாரும் கூடவே சென்றார். இப்படத்தில் மாதண்ணா என்ற நகைச்சுவை வேடத்தில் நம்பியார் நடித்தார். இதுவே இவர் நடித்த முதல் திரைப்படமாகும். பல இடங்களிலும் சுற்றிவிட்டு தஞ்சாவூர் வந்தது நவாப்பின் நாடகக் குழு. 1944 இல் நவாப்பின் குழுவில் இருந்து விலகி டி. கே. கிருஷ்ணசாமியின் நாடகக் குழுவில் சேர்ந்து *கவியின் கனவு* நாடகத்தில் ராஜகுருவாக நடித்தார் நம்பியார். இதனையடுத்து ஜுபிட்டர் பிக்சர்சின் நான்கு படங்களுக்கு நம்பியார் ஒப்பந்தம் செய்யப்பட்டார். *மேலும்..*
# திருவோணம் (பஞ்சாங்கம்)

**திருவோணம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 22 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது திருவோண நட்சத்திரக் கோணப் பிரிவுக்குள் இருக்கும் காலம் திருவோண நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" திருவோணம் ஆகிறது.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்திரண்டாவது நட்சத்திரமாகிய திருவோணம் 280° 00'க்கும் 293° 20'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் திருவோண நட்சத்திரத்தின் முதலாம், இரண்டாம், மூன்றாம், நான்காம் பாதங்கள்  
அல்லது கால்கள் எனப்படுகின்றன. இந்த நட்சத்திரம் முழுவதும் மகர இராசிக்குள் அமைந்துள்ளது.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி திருவோண நட்சத்திரப் பிரிவின் பெயர் அப்பிரிவுக்குள் காணப்படும் அக்கிலா விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட திருவோணத்தின் (α, β and γ அக்குயிலய்) பெயரைத் தழுவியது. திருவோணத்தின் சமசுக்கிருதப் பெயரான *ஷ்ரவன* *(Shravana)* என்பது "கேட்டல்" என்னும் பொருள் கொண்டது. இதன் அடையாளக் குறியீடு "காது" ஆகும்.  

## சோதிடத்தில் திருவோணம்
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. திருவோண நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | சந்திரன் |  |
| --- | --- | --- |
| **தேவதை** | திருமால், சரசுவதி |  |
| **தன்மை** | அசையும் |  |
| **சாதி** | சூத்திர சாதி |  |
| **கோத்திரம்** | புலகர் |  |
| **பால்** | ஆண் |  |
| **குணம்** | தேவ குணம் |  |
| **இயற்கை மூலம்** | வாயு |  |
| **விலங்கு** | பெண் குரங்கு |  |
| **பறவை** | நாரை |  |
| **மரம்** | எருக்கு |  |
| **நாடி** | பிங்கலை | } |
# அவிட்டம் (பஞ்சாங்கம்)

**அவிட்டம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 23 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது அவிட்ட நட்சத்திரக் கோணப் பிரிவுக்குள் இருக்கும் காலம் அவிட்ட நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" அவிட்டம் ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்து மூன்றாவது நட்சத்திரமாகிய அவிட்டம் 293° 20'க்கும் 306° 40'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் அவிட்ட நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரத்தின் முதல் இரண்டு பாதங்களும் மகர இராசியிலும் ஏனைய இரண்டும் கும்ப இராசியிலும் அமைந்துள்ளன.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி அவிட்ட நட்சத்திரப் பிரிவின் பெயர் அப்பிரிவுக்குள் காணப்படும் டெல்பினசு விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட அவிட்டத்தின் (α முதல் δ டெல்பினி வரை) பெயரைத் தழுவியது. அவிட்டத்தின் சமசுக்கிருதப் பெயரான *தனிஸ்தா* *(Dhanishtha)* என்பது "ஆகக்கூடிய செல்வம் பொருந்தியது" என்னும் பொருள் கொண்டது. இதன் அடையாளக் குறியீடு "முரசு" ஆகும்.  

## சோதிடத்தில் அவிட்டம்
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. அவிட்ட நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | செவ்வாய் |  |
| --- | --- | --- |
| **தேவதை** | வசு |  |
| **தன்மை** | அசையும் |  |
| **சாதி** | பஞ்சம சாதி |  |
| **கோத்திரம்** | புலகர் |  |
| **பால்** | பெண் |  |
| **குணம்** | இராட்சத குணம் |  |
| **இயற்கை மூலம்** | ஆகாயம் |  |
| **விலங்கு** | பெண் சிங்கம் |  |
| **பறவை** | பொன்வண்டு |  |
| **மரம்** | வன்னி |  |
| **நாடி** | சுழுமுனை | } |
# சதயம் (பஞ்சாங்கம்)

**சதயம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 24 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது சதய நட்சத்திரக் கோணப் பிரிவுக்குள் இருக்கும் காலம் சதய நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" சதயம் ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்து நான்காவது நட்சத்திரமாகிய சதயம் 306° 40'க்கும் 320° 00'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் சதய நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுவதும் கும்ப இராசியில் அமைந்துள்ளது.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி சதய நட்சத்திரப் பிரிவின் பெயர் அப்பிரிவுக்குள் காணப்படும் அக்குவாரியசு விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட அவிட்டத்தின் (γ அக்குவாரீ) பெயரைத் தழுவியது. அவிட்டத்தின் சமசுக்கிருதப் பெயரான *ஷத்தபிஷா* *(Shatabhisha)* என்பது "நூறு குணப்படுத்துபவர்கள்" அல்லது "நூறு பூக்கள்" என்னும் பொருள் கொண்டது. இதன் அடையாளக் குறியீடு "வெறும் வட்டம்" ஆகும்.  

## சோதிடத்தில் சதயம்
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. சதய நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | இராகு |  |
| --- | --- | --- |
| **தேவதை** | வருணன் |  |
| **தன்மை** | அசையும் |  |
| **சாதி** | சங்கர சாதி |  |
| **கோத்திரம்** | கிருது |  |
| **பால்** | அலி |  |
| **குணம்** | இராட்சத குணம் |  |
| **இயற்கை மூலம்** | ஆகாயம் |  |
| **விலங்கு** | பெண் குதிரை |  |
| **பறவை** | அண்டங்காக்கை |  |
| **மரம்** | கடம்பு |  |
| **நாடி** | இடை | } |
# பூரட்டாதி (பஞ்சாங்கம்)

**பூரட்டாதி** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 25 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது பூரட்டாதி நட்சத்திரக் கோணப் பிரிவுக்குள் இருக்கும் காலம் பூரட்டாதி நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" பூரட்டாதி ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்து ஐந்தாவது நட்சத்திரமாகிய பூரட்டாதி 320° 00'க்கும் 333° 20'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் பூரட்டாதி நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரத்தின் முதல் மூன்று பாதங்களும் கும்ப இராசியிலும் நான்காவது பாதம் மீன இராசியிலும் அமைந்துள்ளன.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி பூரட்டாதி நட்சத்திரப் பிரிவின் பெயர் அப்பிரிவுக்குள் காணப்படும் பெகாசசு விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட பூரட்டாதியின் (α மற்றும் β பெகாசி) பெயரைத் தழுவியது. பூரட்டாதியின் சமசுக்கிருதப்பெயரான *பூர்வ பத்ரபாத* *(Purva Bhadrapada)* என்பது "முதல் ஆசீர்வதிக்கப்பட்ட பாதங்கள்" என்னும் பொருள் கொண்டது. இதன் அடையாளக் குறியீடு "வாள்", "கட்டிலின் இரண்டு கால்கள்", "இரண்டு முகங்கள் கொண்ட மனிதன்" என்பன.  

## சோதிடத்தில் பூரட்டாதி
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. பூரட்டாதி நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | வியாழன் |  |
| --- | --- | --- |
| **தேவதை** | அஜபாத |  |
| **தன்மை** | உருத்திரமான |  |
| **சாதி** | கள்ளர் சாதி |  |
| **கோத்திரம்** | கிருது |  |
| **பால்** | ஆண் |  |
| **குணம்** | மனித குணம் |  |
| **இயற்கை மூலம்** | ஆகாயம் |  |
| **விலங்கு** | ஆண் சிங்கம் |  |
| **பறவை** | உள்ளான் |  |
| **மரம்** | தேமா |  |
| **நாடி** | இடை | } |

## பூரட்டாதி நட்சத்திரக்கோயில்
- ரங்கநாதபுரம் திருவானேஷ்வர் திருக்கோயில்
# உத்தரட்டாதி (பஞ்சாங்கம்)

**உத்தரட்டாதி** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 26 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது உத்தரட்டாதி நட்சத்திரக் கோணப் பிரிவுக்குள் இருக்கும் காலம் உத்தரட்டாதி நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" உத்தரட்டாதி ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்து ஆறாவது நட்சத்திரமாகிய உத்தரட்டாதி 333° 20'க்கும் 346° 40'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் உத்தரட்டாதி நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுவதும் மீன இராசியில் அமைந்துள்ளது.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி உத்தரட்டாதி நட்சத்திரப் பிரிவின் பெயர் அப்பிரிவுக்குள் காணப்படும் பெகாசசு விண்மீன் கூட்டத்திலும் ஆன்ட்ரோமெடா விண்மீன் கூட்டத்திலும் காணப்படும் இரண்டு நட்சத்திரங்களைக் கொண்ட உத்தரட்டாதியின் (γ பெகாசி மற்றும் α ஆன்ட்ரோமெடாய்) பெயரைத் தழுவியது. உத்தரட்டாதியின் சமசுக்கிருதப்பெயரான *உத்தர பத்ரபாத* *(Uttara Bhadrapada)* என்பது "இரண்டாவது ஆசீர்வதிக்கப்பட்ட பாதங்கள்" என்னும் பொருள் கொண்டது. இதன் அடையாளக் குறியீடு "கட்டிலின் இரண்டு கால்கள்", அல்லது "இரட்டையர்" ஆகும்.  

## சோதிடத்தில் உத்தரட்டாதி
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. உத்தரட்டாதி நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | சனி |  |
| --- | --- | --- |
| **தேவதை** | அபிபுத்னு |  |
| **தன்மை** | நிலைத்த |  |
| **சாதி** | சத்திரிய சாதி |  |
| **கோத்திரம்** | கிருது |  |
| **பால்** | ஆண் |  |
| **குணம்** | மனித குணம் |  |
| **இயற்கை மூலம்** | ஆகாயம் |  |
| **விலங்கு** | பெண் மாடு |  |
| **பறவை** | கோட்டான் |  |
| **மரம்** | வேம்பு |  |
| **நாடி** | சுழுமுனை | } |

## உத்தரட்டாதி நட்சத்திரக்கோயில்
- தீயத்தூர் சகஸ்ரலட்சுமீஸ்வரர் திருக்கோயில்
# ரேவதி (பஞ்சாங்கம்)

**ரேவதி** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 27 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது ரேவதி நட்சத்திரக் கோணப் பிரிவுக்குள் இருக்கும் காலம் ரேவதி நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" ரேவதி ஆகும்.  

ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்து ஏழாவது நட்சத்திரமாகிய ரேவதி 346° 40'க்கும் 360° 00'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் ரேவதி நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுவதும் மீன இராசியில் அமைந்துள்ளது.  

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி ரேவதி நட்சத்திரப் பிரிவின் பெயர் அப்பிரிவுக்குள் காணப்படும் மீன விண்மீன் கூட்டத்தில் காணப்படும் நட்சத்திரமான ரேவதியின் (ζ Piscium) பெயரைத் தழுவியது. ரேவதியின் சமசுக்கிருதப்பெயரான *ரேவதி* *(Revati)* என்பது "வளம் பொருந்தியது" என்னும் பொருள் கொண்டது. இதன் அடையாளக் குறியீடுகள் "மீன்", "முரசு" என்பனவாகும்.  

## சோதிடத்தில் ரேவதி
### இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. ரேவதி நட்சத்திரத்துக்குரிய மேற்படி இயல்புகள் பின்வருமாறு:  

| **கோள்** | புதன் |  |
| --- | --- | --- |
| **தேவதை** | பூசண் |  |
| **தன்மை** | மென்மை |  |
| **சாதி** | வைசிய சாதி |  |
| **கோத்திரம்** | கிருது |  |
| **பால்** | பெண் |  |
| **குணம்** | தேவ குணம் |  |
| **இயற்கை மூலம்** | ஆகாயம் |  |
| **விலங்கு** | பெண் யானை |  |
| **பறவை** | வல்லூறு |  |
| **மரம்** | இருப்பை |  |
| **நாடி** | பிங்கலை | } |

## ரேவதி நட்சத்திரக்கோயில்
- திருச்சி காருகுடி கைலாசநாதர் திருக்கோயில்
# ஏர்ல் குணசேகர


** ஏர்ல் குணசேகர ** (*Earl Gunasekara* , பிறப்பு: சூலை 12, 1960), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் பொலன்னறுவைமாவட்டத்திலிருந்து மக்களால் தெரிவு செய்யப்பட்ட உறுப்பினர். பெருந்தோட்ட கைத்தொழில் பிரதி அமைச்சர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.  

## வாழ்க்கைக் குறிப்பு
49/1, வோர்ட் பிளேஸ், கொழும்பு 07 இல் வசிக்கும் இவர் பௌத்தமதத்தைச் சேர்ந்தவர், வணிகம்.  
- ஏர்ல் குணசேகர
# சரண குணவர்தன


** சரண குணவர்தனா ** (Sarana Gunawardena, பிறப்பு: ஏப்ரல் 28, 1964), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் கம்பஹாமாவட்டத்திலிருந்து மக்களால் தெரிவு செய்யப்பட்ட உறுப்பினர். பெற்றோலியத்துறை பிரதி அமைச்சர். சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.  

## வாழ்க்கைக் குறிப்பு
15, விஜயராம மாவத்தை, கம்பஹாவில் வசிக்கும் இவர் பௌத்தமதத்தைச் சேர்ந்தவர், வணிகர்.  
- சரண குணவர்தனா